NaiveNeuron/SloPal huggingface dataset:
Drábiková, Lucia, poslankyňa NR SR (2021-06-22):
Ďakujem za slovo. Vážený kolega, odznelo tu už mnoho argumentov. Chcela by som zareagovať na jeden, jedno vaše vyjadrenie, že my tu teraz niečo naprávame, ale že vlastne my sme to spôsobili. No, chvalabohu, že to naprávame, a pán minister to hneď aj avizoval, že pokiaľ tu máme deti, ktoré by vypadli zo systému, tak tie deti budú riešené v čo najbližšej dobe tak, aby od septembra mali ten nárok, na rozdiel od strany SMER, ktorá schválila dôchodky tak, že akýmsi spôsobom zabudla, napriek tomu, že boli upozorňovaní, na ženy v ročníkoch 57 a vyššie. Čiže áno, robíme chyby, ale sme ochotní a hneď sme aj operatívne ich napravili. Čo sa týka obedov zadarmo, som presvedčená, že dobrá sociálna politika by mala byť zameraná na tých, ktorí dotáciu potrebujú, ktorí naozaj sú na ňu odkázaní, a nemyslím si, že platiť celoplošne obedy je tou správnou cestou už aj preto, že máme na Slovensku množstvo detí, ktoré majú rôzne typy intolerancií, majú rôzne problémy v stravovaní, čiže rodičia im tak či tak tú stravu musia pripravovať špeciálne podľa ich diétnych potrieb. Ďalším problémom pre mnohé samosprávy, ako to už bolo aj spomínané v predošlých rozpravách, bolo to, že naozaj mnohé obedy neboli vyčerpávané a jedálne vďaka zlému zákonu o pomyjach boli nútené platiť peniaze za to, aby tieto nezjedené zvyšky boli za drahé peniaze odvážané. Čiže myslím si, že naozaj, ak dávame dotácie, ak ponúkame nejakú sociálnu pomoc, ponúkajme ju naozaj tým, ktorí ju naozaj potrebujú, a myslím si, že deti, ktorých rodičia majú nárok na daňový bonus, si tieto obedy zakúpia a rovnako rodičia, ktorí majú deti so špeciálnymi zdravotnými problémami alebo preferujú domácu stravu. Ďakujem.
Beluský, Martin, poslanec NR SR (2021-05-27):
Ďakujem za slovo, pán podpredseda. A, pán poslanec Šimko, ďakujem za vystúpenie. Mám dve faktické poznámky. Prvá vec, ktorú si spomínal, bola, že minulý rok mala vláda k dispozícii pomerne veľký balík peňazí, pretože tiež bola spravená zmena rozpočtu, boli tam navýšené výdavky a tento balík nebol vyčerpaný v plnej výške. Myslím, že nejaké tri miliardy eur sa nakoniec neminuli a práve teraz tie tri miliardy eur znovu do toho rozpočtu chceme naliať a možno to je tá škoda v tom zmysle, že kto skoro dáva, prvý dáva alebo kto skôr dáva, dvakrát dáva, pretože tie peniaze možno keby prišli oveľa skôr, tak by nás možno ten konečný efekt stál oveľa menej peňazí. A druhá vec, ktorú si spomínal, na ktorú chcem reagovať, je, sú tie regionálne rozdiely. Ty v Rimavskej Sobote to poznáš veľmi dobre, keďže to je okres Rimavská Sobota, ktorý je asi najhoršie na tom z viacerých ukazovateľov. A práve to ma až zamrazilo, keď som čítal, že ministerka informatizácie, investícií a regionálneho rozvoja pani Remišová sa chystá presunúť z eurofondov jednu miliardu eur zo všetkých krajov a to chce dať do Bratislavského kraja. Lebo podľa nej asi už sú tie regionálne rozdiely vyrovnané, už je to všetko v poriadku, už nepotrebujeme dávať peniaze na rozvoj ostatných okresov, ostatných krajov, proste dáme to do Bratislavského kraja a vybavené. Jedna miliarda eur, asi to podľa nej nebude nikomu chýbať a všetci sme šťastní, spokojní. Ďakujem.
Pellegrini, Peter, predseda NR SR (2015-01-27):
Ďakujem pekne, pán podpredseda. Tiež si dovoľujem len krátku poznámku, kde pán predseda finančného výboru už komunikuje s pánom guvernérom. Mieni ho pozvať najprv na rokovanie výboru pre financie, ktorý je, samozrejme, verejne prístupný aj ďalším pánom kolegom, kde by malo dôjsť k odbornej diskusii, a potom následne v prípade potreby by v druhom kroku táto správa alebo resp. informácia mohla prísť do parlamentu. Takže to len k tomu drobná poznámka, že sa to plánuje riešiť aj takýmto spôsobom. Poprosím, pán poslanec Beblavý.
Laššáková, Jana, podpredsedníčka NR SR (2014-12-04):
Na vystúpenie pána poslanca s faktickou poznámkou pán poslanec Chren. Končím možnosť prihlásiť sa s faktickými poznámkami. Nech sa páči, pán poslanec.
Sulík, Richard, predseda NR SR (2010-12-09):
Prosím, hlasujte, teraz. (Hlasovanie.) 140 prítomných poslancov, hlasovalo 75 za, 57 proti, 8 sa zdržali. Národná rada schválila vládny návrh novely zákona č. 581/2004 Z. z. o zdravotných poisťovniach. Pristúpime k hlasovaniu o písomných odpovediach členov vlády na interpelácie poslancov Národnej rady. (Hlasovanie o písomných odpovediach členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky , tlač 162.) Dávam hlasovať o uznesení, ktorým Národná rada berie na vedomie tieto písomné odpovede. Prosím, prezentujte sa a hlasujte. (Hlasovanie.) Prítomných 141 poslancov, hlasovalo 78 za, 44 proti, 19 sa zdržali. Navrhované uznesenie sme schválili. Poprosím spoločného spravodajcu z výboru pre kultúru a médiá, poslanca Jána Senka, aby uvádzal hlasovanie v druhom čítaní o vládnom návrhu zákona, ktorým sa mení a dopĺňa zákon Národnej rady č. 270/1995 Z. z. o štátnom jazyku Slovenskej republiky v znení neskorších predpisov , tlač 129. Pán poslanec, máte slovo.
Pčolinský, Peter, podpredseda NR SR (2022-12-01):
Pán spravodajca, nech sa páči.
Fico, Robert, poslanec NR SR (2022-04-28):
Ďakujem pekne. Pán poslanec Blaha, zabudol si vo svojom vystúpení pripomenúť, že šesť mesiacov policajné orgány tejto vlády pod vedením pána Mikulca, dokonca na základe jeho pokynov v rozpore so zákonom, na základe vymysleného príbehu o pytliactve, filmovali a odpočúvali súkromné porady advokátov. Toto je jeden z najvážnejších prešľapov proti demokracii, aký sme kedy videli, a ja vôbec teraz som nepočul za posledných pár mesiacov žiadne slová, ktoré by to odmietli alebo ktoré by povedali, prepáčte, páni, ktorí ste boli na týchto stretnutiach, ale takéto niečo sa v demokratickej spoločnosti nesmie diať. Chcem ešte využiť, pán poslanec, tvoje vystúpenie k Robertovi Kaliňákovi, keď si ho spomínal vo svojom vystúpení. Rád by som v mene celého klubu strany SMER – sociálna demokracia vyjadril solidaritu Robertovi Kaliňákovi, pretože sedí vo výkone väzby nezákonne, zbytočne a bez akýchkoľvek dôkazov. Nielenže je len on predstaviteľ strany SMER – sociálna demokracia, ale on je významný advokát, obhajca. A tie útoky, ktoré teraz začali v posledných dňoch a týždňoch, teda nesmerujú len proti politikom, ktorí si otvárajú ústa a pripomínajú manipuláciu s trestnými konaniami, ale smerujú proti významným advokátom, ako je JUDr. Para, Robert Kaliňák a ďalší a ďalší, aby sa významným spôsobom znemožnila obhajoba tých ľudí, ktorí sa objektívne považujú za obete tohto totalitného režimu. Ďakujem pekne za tvoje vystúpenie.
Kaník, Ľudovít, poslanec NR SR (2011-07-11):
Poslanec Brocka tak veľmi emotívne tu obhajoval návrh na to, aby sa počas sviatkov zakázalo mať otvorené obchody odôvodňujúc to tým, že aby ľudia nemuseli chodiť do práce. No znie to určite celkom ľúbivo a pekne, ale čo čašníci, čo zdravotníci, čo železničiari, čo taviči pri vysokých peciach, čo množstvo iných profesií a povolaní, u ktorých je nepretržitá prevádzka proste nevyhnutnou súčasťou, budú v takom prípade robiť. Takže je to minimálne mnohouhlová záležitosť, dá sa na ňu pozrieť z mnohých uhlov pohľadu a nič nie je čierne ani biele. A keď tak hovoríme aj o rodinnom živote a posilňovaní rodinného života. No ja dosť málo chodím do nákupných centier, lebo aj sa mi nechce a cez víkend radšej som teda doma. Ale minule som išiel do kina, tak som tam zavítal v nedeľu, do banskobystrického nákupného centra. A bolo vidno, či sa nám to už páči alebo nepáči, že tieto miesta sa stali centrom kultúry, relaxu, kde práve v nedeľu celé rodiny, pretože cez týždeň nemajú čas byť spolu, ľudia sú v práci, mieria, trávia čas, chodia do kina, nakupujú, chodia do reštaurácií. A mne sa to zdá, že to ten rodinný život skôr posilňuje, ako oslabuje dnes, nehovoriac o tom, že takýto zákaz bude mať negatívny vplyv na zamestnanosť v týchto odvetviach služieb, či sa nám to už páči alebo nepáči. Takže nechcem nijako zasiahnuť do emotívnej stránky tej diskusie, len vecne podotknúť, že každá minca má minimálne dve strany a niekedy aj viac strán.
Šimečka, Michal, podpredseda NR SR (2024-01-09):
Ďakujem pekne. Pán poslanec Pročko.
A. Belousovová, podpredsedníčka NR SR: (2007-11-29):
Preto končím tento bod programu a zároveň vyhlasujem krátku 5-minútovú prestávku. Ďakujem.
S. Janiš, poslanec: (2007-02-01):
K bezpečnosti tu hovorili moji kolegovia a v tom je zákernosť vyjadrenia dnes predsedu vlády. Klamal v hodine otázok. Prečítal zákon platný z roku 2003. Neprečítal zákon platný z roku 2006. Zákernosť a zbabelosť predsedu vlády. Klamal, verejne tu klamal preto, lebo prečítal to, čo mu vyhovovalo, ale neprečítal to, čo dnes platí. Nepočul som z radov koalície jednu, jedinú vetu, ako chcete riešiť budúce dôchodky. Chcete zvýšiť výšku veku odchodu ľudí do dôchodku? Nechcete. Predseda vlády povedal, neprichádza do úvahy. Chcete zvyšovať dane? Chcete zvyšovať odvody? Čo chcete robiť? Ako chcete zabezpečiť dôchodky v budúcnosti? Vy nepoviete ako, ale iba bohapusto klamete a zavádzate verejnosť, že riešenie, ktoré sme ponúkli my a ktoré je legislatívne zakotvené, je zlé. A chcete ho rozbúrať iba z jedného prostého dôvodu. Chcete peniaze občanov tohto štátu na svoje ... (Vystúpenie poslanca automatiky prerušené po uplynutí časového limitu.)
Gašpar, Tibor, poslanec NR SR (2024-02-08):
Ďalej hlasujeme o bode 365 druhého pozmeňujúceho návrhu poslanca Galka.
Figeľ, Ján, podpredseda NR SR (2013-03-12):
Na vystúpenie pána poslanca sú tri faktické poznámky. Končím možnosť prihlásiť sa. Nech sa páči, Mikuláš Huba.
Danko, Andrej, podpredseda NR SR (2024-04-23):
Poslanec Štefunko.
Žiga, Peter, podpredseda NR SR (2024-06-19):
Vážené panie poslankyne, vážení páni poslanci, budeme pokračovať v ďalšom programe hlasovaním. Pristúpime k tretiemu čítaniu o vládnom návrhu zákona, ktorým sa mení a dopĺňa zákon č. 575/2001 o organizácii činnosti vlády a organizácii ústrednej štátnej správy. Máme to uvedené ako tlač 231, bod 25 schváleného programu. Spoločným spravodajcom výboru pre verejnú správu a regionálny rozvoj je poslanec Branislav Becík, ktorý ako spravodajca bude uvádzať zákon. Otváram rozpravu v rámci tretieho čítania . Pýtam sa, či chce niekto podať návrhy podľa § 85 zákona o rokovacom poriadku. Jeden poslanec do rozpravy, pán Viliam Zahorčák. Nech sa páči, pán poslanec. Vyhlasujem rozpravu za skončenú. (Opakované hlasovanie o vládnom návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov a ktorým sa menia a dopĺňajú niektoré zákony , tlač 231.)
Pellegrini, Peter, predseda NR SR (2015-09-25):
Prezentujme sa a hlasujme o procedurálnom návrhu nepokračovať v rokovaní o tomto návrhu zákona. (Hlasovanie.) Prítomných 126 poslancov, za hlasovalo 48, proti bolo 77, zdržal sa 1. Tento návrh sme neschválili.
Vašečka, Richard, poslanec NR SR (2015-06-15):
Budem vlastne reagovať len na pána Jarjabka. Skúsim v takom dialógu. Ja si myslím, že je to úplne korektné. Ja som nepovedal len tak do vzduchu a do hmly, že budí podozrenie. Ja som povedal, že ak niekto postupuje takým spôsobom, že to vyzerá, že sa nedá. (Reakcia z pléna.) Áno. Áno, ale v tom kontexte, že ak nepríde na výbor a potom zrazu príde do pléna s tou istou vecou, ktorú vlastne odargumentoval, že preto nemôže prísť na výbor, kde to mohlo byť v utajenom režime, tak naozaj to budí podozrenie. A chcem povedať jednu vec. Ja si vážim osobne každého človeka, aj pána Kováčika, ale politikom sa neverí, politici sa kontrolujú a my sme tu ako Národná rada od toho, aby sme ho kontrolovali. My sme nechceli ho prísť pozvať na výbor pred súdny tribunál, ale položiť mu úplne legitímne otázky, ktoré mňa ako poslanca Národnej rady sa pýtajú ľudia, oni sa potom opýtajú úplne legitímne: Čo vy tam robíte? Však ty sa ho môžeš opýtať, ty si ho môžeš privolať. A my to urobíme, on to odmieta, potom zrazu príde do pléna, a to nie že ja si myslím, ale to u ľudí budí podozrenie, oni mi to hovoria. Čiže ja neobviňujem jeho, že nie je nezávislý, ale že takýto postup vzbudzuje to podozrenie. Daj, Bože, aby bol nezávislý a spravodlivý. Ja sa z toho budem tešiť. Ale sme tu od toho, nie aby sme verili len na základe tvrdenia, ale aby sme kontrolovali, a keď sa to podozrenie vyvráti, radosť bude na mojej strane. Ja budem rád, ak sa to vyvráti, ale na to treba podniknúť nejaké kroky a vystaviť sa nejakej konfrontácii. Ja keď ako učiteľ alebo aj ako politik sa vystavím otázkam ľudí, ktoré nie sú dopredu pripravené na nejakej diskusii v triede, a odpoviem im, tak tí ľudia posúdia, či som hodnoverný, alebo nie som hodnoverný. Mne sa stalo niekoľkokrát na výbore, že prišli ľudia, odpovedali na otázky, a napriek tomu, že ja som mal podozrenie, tak ja som bol spokojný po výbore. A bol by som rád aj teraz. Bohužiaľ, tuto sa to nedá úplne dotiahnuť do konca, lebo to nie je úplne to pravé orechové. Ďakujem.
Počiatek, Ján, poslanec NR SR (2010-12-03):
Chcel by som oceniť, kolega, detailnú a hĺbkovú analýzu tejto rozpočtovej kapitoly. Myslím si, že to bolo pre všetkých veľmi poučné a predpokladám, že ani koaliční poslanci sami nemajú túto problematiku naštudovanú až do takých detailov. Aj keď vidím, že v podstate koaličných poslancov to v skutočnosti asi až tak nezaujíma. A myslím si, že aj oni by mali oceniť naozaj takýto pohľad, pretože sa určite dozvedeli niektoré nové fakty, ktoré môžu potom vo svojej nadchádzajúcej práci aj zohľadniť. Čo ma mrzí trošku, že si dôraznejšie nevyzýval súčasnú vládu, aby naozaj už začala konečne zverejňovať všetky – a dôsledne zverejňovať –, všetky zmluvy za ich predchádzajúce vládnutie, ale najmä tie, ktoré súvisia so súčasným vládnutím. Určite tam bude veľa prekvapení, ktoré aj pre vás budú novinkami, takže naozaj sa na to ja osobne teším, pretože vidím, že súčasná vláda venuje naozaj detailnú pozornosť všetkým zmluvám a sľubujem vám, že budeme k týmto vašim zmluvám pristupovať rovnako. Taktiež ma mrzí, že si trošku viac nevyzdvihol a nejakým spôsobom nevyzýval súčasnú vládu v tom, aby prestala všetky pozície obsadzovať len politickými nomináciami. A myslím si, že množstvo ľudí, ktorí momentálne aj opúšťa štátnu správu, boli veľmi kvalitní pracovníci a práve aj preto množstvo takýchto nedokonalostí, ktoré si vo svojom príspevku odhalil, sa stať nemuselo, keby tí ľudia boli využití a najmä ich skúsenosti boli využité. Ďakujem.
Paška, Pavol, predseda NR SR (2014-10-29):
(Hlasovanie). 136 prítomných, 79 za, 57 sa zdržalo. Schválili sme novelu zákona č. 151 o zahraničnej službe. Pán poslanec Kubánek uvedie v druhom čítaní hlasovanie o vládnom návrhu zákona č. 540 o štátnej štatistike, je to tlač 1134. (Hlasovanie o vládnom návrhu zákona, ktorým sa mení a dopĺňa zákon č. 540/2001 Z. z. o štátnej štatistike v znení neskorších predpisov , tlač 1134.)
Jasaň, Viliam, poslanec NR SR (2011-03-29):
Ďakujem pekne, pán predsedajúci. Budem reagovať na Paľa Pašku v tej časti, keď nazval tento zákon „tento“. Ja som si včera prečítal od publicistu Juraja Hrabka jeden komentár. Odporúčam ho všetkým poslancom koalície pred tým, než budete hlasovať. To, že neakceptujete ani formu, ani obsah vystúpenia opozičných poslancov, to chápem. Ale prečítajte si tento komentár, ktorý vám jasne, ale veľmi jasne nastavil zrkadlo a vyvrátil všetky vaše argumenty na schválenie tohto zákona, ktoré vy uvádzate. A určite nie náhodou tento zákon nazval, a mne sa to veľmi páči, „zákon na záchranu vlády“. Naozaj tento jeho komentár by mal byť povinným čítaním všetkých poslancov Národnej rady Slovenskej republiky predtým, než budeme o tomto zákone hlasovať. Ďakujem.
Ďuriš Nicholsonová, Lucia, podpredsedníčka NR SR (2018-05-25):
Vyhlasujem rozpravu k tomuto bodu za skončenú. Pán navrhovateľ chce vystúpiť v rámci záverečného slova. Nech sa páči.
Laurenčík, Milan, podpredseda NR SR (2022-05-10):
Pán poslanec Juraj Krúpa s faktickou poznámkou.
Figeľ, Ján, podpredseda NR SR (2014-02-07):
Ďakujem pekne, nech sa páči, s reakciou Richard Sulík. Môžete zapnúť pána Sulíka.
Laššáková, Jana, podpredsedníčka NR SR (2013-11-28):
Pán poslanec Martinák, nech sa páči.
Kuriak, Milan, poslanec NR SR (2020-05-12):
Pán predsedajúci, dajte, prosím, hlasovať o tom, že Národná rada Slovenskej republiky prerokuje uvedený vládny návrh zákona, tlač 84 (správne „tlač 83“, pozn. red.), v skrátenom legislatívnom konaní.
Laurenčík, Milan, podpredseda NR SR (2020-09-24):
Ďakujem veľmi pekne. Ďalšiu otázku už by som ani nestihol prečítať, pretože čas určený na hodinu otázok za trinásť sekúnd uplynie a preto končím tento bod programu. Zároveň prosím členov vlády, aby zotrvali v rokovacej sále. Nasleduje bod interpelácie. Otváram bod interpelácie poslancov . Chcem vám dať do pozornosti § 129 ods. 1 a 2 zákona o rokovacom poriadku, ktorý upravuje charakter tohto ústavného inštitútu. Ďalej chcem pripomenúť, že podľa zákona o rokovacom poriadku ústne prednesenie interpelácie nezbavuje poslanca povinnosti odovzdať svoju interpeláciu písomne predsedovi Národnej rady Slovenskej republiky. Prednesením interpelácie sa písomne prihlásili títo poslanci, konkrétne pán poslanec Stanislav Mizík. Nech sa páči, pán poslanec.
Blanár, Juraj, podpredseda NR SR (2022-12-06):
Jedna faktická poznámka na vaše vystúpenie od pána poslanca Alojza Baránika. Nech sa páči.
Fecko, Martin, poslanec NR SR (2018-09-19):
Ďakujem pekne. Pán kolega, ja by som sa vyjadril k našej Janke Šípošovej, pretože, ako si spomenul, bola naša kolegyňa a mnohí sme ju mohli zažiť priamo z očí do očí a môžme sa pozrieť aj na jej vystupovanie v rámci či už pléna Národnej rady, resp. na iných akciách. Zastupuje aj Dcéry politických väzňov, ktoré veľmi vehementne zastáva, a myslím si, že treba si to stále pripomínať, a ona a jej rodina to aj na vlastnej koži zažila. Takže myslím si, že nominácia pani Janky Šípošovej na tento post má svoje 1 000 % opodstatnenie. Ďakujem veľmi pekne.
Bugár, Béla, podpredseda NR SR (2016-10-12):
Ďakujem pekne. Budeme pokračovať v rokovaní, a to druhým čítaním o vládnom návrhu zákona, ktorým sa mení a dopĺňa zákon č. 563/2009 Z. z. o správe daní a o zmene a doplnení niektorých zákonov, tlač 182. Pán poslanci, prosím väčší kľud. [Rokovanie o vládnom návrhu zákona, ktorým sa mení a dopĺňa zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 182.]
R. Zajac, minister zdravotníctva SR: (2005-02-03):
V tom nie je žiadny problém, my máme zriadené, určili sme a máme zriadené, ale v § 7 sa hovorí: „Prevádzku záchytnej izby zabezpečuje riaditeľ tohto zdravotného zariadenia“, čo je v poriadku. A ďalej sa hovorí v § 11 ods. 1: „Náklady na prevádzku záchytnej izby uhrádza zdravotníckemu zariadeniu tá obec“. Problém je, že neuhrádza, problém je, že sa nevieme dohodnúť s obcami a ak nesplníme zákonnú podmienku, aby sme sa podľa § 6 dohodli na nových, pretože obce ich nechcú, my ich chceme a, žiaľbohu, zákon, ktorý vznikol počas vašej éry, dáva podmienku splnenia, ministerstvo zriaďuje, ak sa dohodne s obcami. Pani poslankyňa, čo ak sa nedohodne s obcami, ako budeme interpretovať § 6? No že ho nemôže zriadiť, pretože to musí byť, je to zákonná podmienka. Ale ja by som tú otázku dal do širšieho kontextu. Častokrát sa stretávam s veľmi vážnou otázkou. Je v poriadku, že platíme liečbu cirhózy pečene alkoholikom? To stojí rádovo 200 – 300 tisíc, tá liečba je neúspešná. Je v poriadku, že z verejného zdravotného poistenia financujeme napríklad liečbu toxikomanov, a to len substitučnú? Pretože už sú takí závislí, že ich nevieme zbaviť tohto návyku. Je v priadku, že sme nezvýšili poplatky za zdravotnú starostlivosť fajčiarom, ktorí si s pravdepodobnosťou hraničiacou s istotou privodia rakovinu pľúc? A správna odpoveď je, lebo ľudia žijú takýmto spôsobom života, a teda my financujeme liečbu. A teda, či už chceme, alebo nechceme, nemáme potom na iné ochorenia, nemáme na detičky, lebo musíme platiť aj liečbu cirhózy alkoholikom, aj liečbu rakoviny pľúc fajčiarom, musíme dokonca platiť aj spoločenské škody, ktoré spáchajú ľudia, mladí ľudia pod vplyvom omamných látok. Ale už nebudeme platiť z verejného zdravotného poistenia, aby sme zbierali opilcov a ukladali ich v zdravotníckych zariadeniach, na to už peniaze určite nemáme. A my sme opakovane požiadali ministerstvo vnútra, ktoré je gestorom tohto zákona, aby sme túto pasáž v spolupráci s obcami uviedli do príslušného stavu, to znamená, aby zodpovednosť bola tak, ako určuje zákon, na obciach, ktoré sú motivované. Obce majú svojich voličov, primátorov, a nevidím žiadny problém, prečo by si izby opilcov, keď už to mám takto nazvať, nemali zriaďovať. Takže si myslím, že ja radšej budem bojovať za zrušenie ministerstva zdravotníctva a za liečbu rakoviny ako za opilcov.
Kamenický, Ladislav, poslanec NR SR (2014-09-17):
Pán predseda, keďže sme odhlasovali body zo spoločnej správy a hlasovali sme o všetkých podaných pozmeňujúcich návrhoch poslancov z rozpravy, dajte hlasovať o tom, že prerokovaný vládny návrh zákona prerokujeme v treťom čítaní ihneď.
V. Veteška, podpredseda NR SR: (2005-12-08):
Ďalšiu, v poradí ôsmu otázku položil pán poslanec Krajči, adresoval ministrovi vnútra Slovenskej republiky pánovi Palkovi. Otázka znie: „Dalo sa predísť vražde Patašiho v januári 2005 na základe informácie, ktorú vám SIS odoslala, že sa vražda pripravuje? Aké ste vyvodili dôsledky voči tým, ktorí zanedbali svoju povinnosť?“ Nech sa páči, pán minister.
Figeľ, Ján, podpredseda NR SR (2015-03-12):
Myslím, že je čas na upokojenie sály na prípravu hlasovania, takže prerušujem vaše vystúpenie. Ďakujem za pochopenie. Krátka prestávka na prípravu hlasovania. (Krátka prestávka.) (Po prestávke.)
Laššáková, Jana, podpredsedníčka NR SR (2012-06-22):
Pani poslankyňa Nicholsonová, nech sa páči.
Matovič, Igor, poslanec NR SR (2017-04-07):
Takže hovoríte, pán predsedajúci, že mám to povedať do mikrofónu. Hovorím, že prečo by som sa mal otáčať? Kde máte v rokovacom poriadku, že človek, ktorého niekto oslovuje, ktorý reční, že sa nemôže pozerať na toho, kto reční? (Prerušenie vystúpenia predsedajúcim.)
Raši, Richard, minister investícií, regionálneho rozvoja a informatizácie SR (2023-11-23):
182. Ďakujem pekne všetkým, ktorí vystúpili. Veľmi krátko. Pán poslanec Mikulec, ja chápem, že nechcete, aby tu zneli fakty z vyšetrovacích spisov, lebo sa to počúva zle. Ale tie fakty tu znieť budú a budete ich musieť počúvať, lebo to, čo sa dialo v polícii, je vaša chyba. Ja tu nesedím preto, lebo musím, ale pretože sedieť chcem a moji kolegovia sú v regióne. Lebo tak ako som povedal v úvode, záleží nám na tom, aby sa každý deň pracovalo a riešili problémy ľudí, ktorí v regiónoch žijú. Aj náš predseda aj ostatní ministri pracujú v regióne. Pán poslanec Dostál, prosím vás, nežartujte so SME RODINA. SME RODINA bol váš koaličný partner. Všetko ste si odhlasovali, tak sa nesnažte navodiť situáciu, že SME RODINA bol vlastne opozičný prvok vo vládnej koalícii. Vy ste spolu hlasovali, vy ste všetko odsúhlasili, vy ste dali mandát vláde Igora Matoviča. Páni Dubéci a Hargaš, doporučím vám v dobrom, vypočujte si svoje vystúpenia, aby ste vedeli, ako sa napríklad pán Dubéci, ináč som veľký fanúšik aj vždy som bol veľký fanúšik Tabačky, kde ste robili, ako sa vo svojom vystúpení dokážete zároveň poprieť. Najprv poviete, že nehovorme o minulosti, ale o súčasných veciach a potom recyklujete informácie z minulosti. Pán Hargaš, keď ste vy nenašli podstatu v mojom vystúpení, tak ja vám musím povedať, že na ministerstve informatizácie som nenašiel žiadnu podstatu vášho fungovania. Lebo našiel sa tam jeden neporiadok a krachujúce Slovensko IT. A ešte veľmi krátko k pánovi Matovičovi. Viete, kým ja som sa na medicíne učil, vy ste boli plagiátor. Keď ja som operoval, vy ste okrádali tento štát. A kým sme počas pandémie dávali riešenia, kvôli vašim vymysleným riešeniam zomierali občania Slovenskej republiky. Vy ste spôsobili smrť tisícom ľudí. Ďakujem pekne. (Potlesk.)
Pollák, Peter, poslanec NR SR (2012-09-25):
Ďakujem. To, Ľudo, nemusíte, ja viem, že si nepovedal nič v tvojej prezentácii tohto návrhu v súvislosti s Rómami. Stačilo urobiť jednu tlačovku v osade a všetci vieme, že o čo vám predovšetkým išlo. A ambíciou nás všetkých, vrátane SDKÚ, vrátane Obyčajných ľudí, vrátane SMER-u, musí byť to, aby sme sa postavili zodpovedne k tejto problematike a tomuto problému, ktorý si teda ty dnes otvoril. Ja si myslím, že nemôžme vyťahovať len čerešničky na torte a teraz hovoriť iba ľahko riešiteľné veci, ale musíme sa začať zaoberať aj tými ťažko riešiteľnými vecami, ktoré dnes otravujú spoločnosť. A k tomu slovíčku, ktoré som použil ako z 5. cenovej nejakej krčmy, tak ho nepoužijem teraz, ale použijem tak, ako mi Jofo Viskupič našepkáva, že odvahu. Veď, Ľudo, je zbabelé podľa mňa postaviť sa v osade, je málo odvážne a povedať o tomto zákone a prezentovať tento zákon. Fakt si myslím, že SDKÚ musí mať odvahu, ak chce takýto zákon prezentovať a otvoriť, postaviť sa pred Širokého hotelom a povedať, že všetky nelegálne stavby, ktoré sú na Slovensku, sú na cudzích pozemkoch, sú prúserom. A toto, toto ste neurobili.
Vašečka, Richard, poslanec NR SR (2023-02-03):
Dole schodmi zvládnem zbehnúť. Ďakujem za trpezlivosť. Ďakujem pánu poslancovi a chcem teda zdôrazniť, že naozaj je to taký príklad tej spolupráce, že má výhrady, počuli ste, povedal ich na začiatku k tomu postupu, ako by to malo byť, ale, podľa neho, ale sme sa dohodli korektne a on posunul svoj návrh zákona, my sme posunuli a spolu sme podali, lebo nám ide o tú vec. Nejde nám o to, aby sme teraz, že akože kto, kto bude si to pripínať na hruď. Ja by som povedal takú politickú poznámku k tomu, že ak sa s niekým dohodnem, a my sme si dohodli koaličnú dohodu, tak potom sa snažím byť jej verný, pokiaľ to naozaj neprekračuje určité rámce. Tam je otázka, kto to ako posudzuje, ale tak ako vnímam vernosť v manželstve, je to, samozrejme, iná, iná vernosť, ako vernosť koaličnej dohode alebo koalícii, tak pokiaľ platí, sa ju snažím dodržiavať. A tá koaličná dohoda platila, SaS bol partner, tak som sa, hovorím, tu som sa rozprával, presne si to pamätám, s Richardom Sulíkom tu sme stáli na boku, rozprávali sme sa a on hovorí, dúfam, že dodržíte koaličnú dohodu a nepredložíte ju, lebo naozaj v tom čase, keby sme tu boli, teraz to poviem tak ľudovo, praskli do parlamentu, keď, keď boli počas covidu zavreté tie obchody, bolo by to prešlo. Ale nám, my nemáme úplne len také simplicitné myslenie v tom slova zmysle, že ja mám nejakú svoju ideu, idem, podám. Ja si naozaj myslím, že je dobré, aby sme sa snažili o politickú stabilitu a mohli presadiť dobré veci. Niektoré z nich sa nám páčia viac, niektoré menej, ak absolútne nesúhlasíme, tak bola koaličná rada, kde sme vylúčili to, s čím sme absolútne nesúhlasili z jednej aj z druhej strany. Teraz je obdobie, ktoré je vlastne už krátko pred voľbami, navyše je situácia v koalícii taká, aká je, preto znova korektne využívame príležitosť a podávame ju. A ešte raz ďakujem pánu poslancovi aj za jeho prístup k podávaniu zákona.
A. Belousovová, podpredsedníčka NR SR: (2009-04-23):
Konštatujem, že Národná rada nezvolila ani jedného z navrhnutých kandidátov na vymenovanie za sudcov Disciplinárneho súdu , a preto sa vykoná opakovaná voľba. Teraz vás prosím, oznámte, pani overovateľka, výsledky voľby kandidátov na vymenovanie za člena Rady pre reguláciu.
Pellegrini, Peter, predseda NR SR (2024-02-08):
Prezentujte a hlasujeme o bode 199 druhého pozmeňujúceho návrhu pána poslanca Galka. (Hlasovanie.) Prítomných 125, za 16, proti 77, zdržalo sa 32. Tento bod sme neschválili.
Jurinová, Erika, podpredsedníčka NR SR (2013-05-21):
Ďakujem pekne za slovo, pán predsedajúci. Vážený pán minister, vážené kolegyne, kolegovia, takže už neviem ani ktorá v poradí, ale zdá sa, že záverom, posledná v poradí, ale ešte stále máte možnosť vy, pán spravodajca, vystúpiť. Chcela by som sa aj ja vyjadriť opäť k Trestnému zákonu, ktorý sme tu mali rozobratý zo všetkých možných strán. Ja sama identifikujem štyri väčšie problémy, ktoré dosť v skratke prejdem. Na úvod opäť spomeniem, že som sa pred časom stretla s pánom ministrom... (Prerušenie vystúpenia predsedajúcim.)
Šimečka, Michal, podpredseda NR SR (2023-12-05):
Ďakujem. S reakciou na faktické poznámky pán poslanec Matovič.
Dubovcová, Jana, poslankyňa NR SR (2011-10-11):
Tak k tomu prvému vystúpeniu sa nejdem vyjadrovať, pretože ja som nepovedala kto má ako hlasovať, ale aby sme hlasovali a vyjadrili svoj názor. Otázka je iba jedna. Pretože akonáhle je spojené hlasovanie s otázkou, či dávame dôveru vláde v tejto veci, tak je hlasovanie iba ohľadne dôvery. Buď dôverujeme vláde a súhlasíme s tým, čo vláda robí, alebo jej nedôverujeme, a to znamená, že ďalšie hlasovanie by bolo bezpredmetné. Máme len jednu otázku a jednu odpoveď.
Duchoň, Daniel, poslanec NR SR (2012-12-12):
Ďakujem pekne. Ja by som chcel poukázať na tú skutočnosť, že nikto z predstaviteľov opozície zatiaľ nedal odpoveď na otázky, prečo rástla nezamestnanosť aj počas minulého roku, respektíve tohto. Prečo tu takisto neprichádzajú investori, prečo odchádzali firmy aj počas minulého roku. Jednoducho, prečo dochádzalo k týmto javom aj počas vami nastaveného ekonomického prostredia. Nikto tu zatiaľ na tieto zásadné fakty odpoveď nedal. Takisto aj na zásadnú vec, že jednoducho výber daní tak, ako ste naprojektovali vy do rozpočtu 2012, sa absolútne, ale absolútne nenapĺňal. Čo sa týka toho verejného dlhu, na ktorý ste poukazovali, že bude narastať, rád by som upriamil pozornosť na skutočnosť, že v roku 2000 bol celkový verejný dlh 50 %, dokonca v roku 2005 až 60 % HDP. To znamená, zase pozrime sa aj do minulosti, kedy teda počas práve pravicovej vlády narastal verejný dlh významným tempom. A posledná poznámka, čo sa týka tých verejných investícií, dnes už práve aj západní ekonómovia, viacerí konštatujú a vedie sa tu debata o tom, že práve cez podporu verejných investícií dochádza k rastu ekonomiky. Jednoducho už nie je ďalší priestor na výrazné škrtenie a práve sa poukazuje na to, že aj prostredníctvom nárastu verejných investícií sa dokáže oživovať ekonomika. Ďakujem. (Potlesk.)
Zmajkovičová, Renáta, podpredsedníčka NR SR (2012-09-25):
Ďakujem, pán poslanec. Otváram všeobecnú rozpravu. Do rozpravy som dostala tri písomné prihlášky: za poslanecký klub OĽaNO Peter Pollák, potom ďalej poslanci Igor Matovič a Viliam Novotný. Teraz dávam slovo pánovi poslancovi Petrovi Pollákovi. Nech sa páči.
Jurinová, Erika, podpredsedníčka NR SR (2013-06-27):
Ďakujem pekne, pán navrhovateľ. Dávam slovo spoločnému spravodajcovi, ktorého určil navrhnutý gestorský výbor pre financie a rozpočet, pánovi podpredsedovi Jánovi Figeľovi.
Dej, Dávid, poslanec NR SR (2024-01-24):
Ďakujem pekne za slovo. Keď už sme sa tu tak začali literárne baviť, tak mi títo poslanci vládnej koalície prídu trošku neprebudení, ale... (Povedané so smiechom. Potlesk.) Ale ja chcem, aby tento záver mal aj niečo pozitívne. A ja si myslím, teda že každý príbeh má svoj dej, a ja verím tomu, že aj táto krajina, ktorá momentálne smeruje do rokov 90., ja si myslím, že títo ľudia, ktorí ju tam ťahajú aj nasilu, si myslím, že tu nebudú navždy a že Slovensko má potenciál, že táto krajina je plná slušných, schopných ľudí, ktorí majú dobré úmysly a myslia to s touto krajinou dobre. Mnohí z nich sedia aj v tomto parlamente. Samozrejme, matematicky v menšom počte, ale Pytagorovou vetou by sme možno prišli na iný pomer. Ale ja chcem povedať to, že ja si myslím, že táto krajina naozaj má šancu na lepšiu budúcnosť. Ja som rád, že ste teda aj napriek tomu, že je hodín, koľko je, si môj prejav vypočuli dokonca. Moji známi hovoria, že je to niekedy ťažké, ale tuná máme obmedzenia časové a je dosť možné, že budú ešte menšie, takže ja ďakujem veľmi pekne. A chcem povedať všetkým, ktorí túto rozpravu či už sledujú, alebo sledovať budú, že nás môže čakať aj lepšia budúcnosť, že Slovensko má na viac, ako momentálne sa dnes deje, a ja verím tomu, že naozaj raz príde tá zmena, že ľudia budú hrdí na túto krajinu nie preto, že tu niekoho poznajú, ale že tu niečo vedeli sami vybudovať a dokázať. Ďakujem pekne.
Pellegrini, Peter, podpredseda NR SR (2020-09-02):
Ďakujem veľmi pekne. Chcem sa ešte spýtať pána spravodajcu, či chce zaujať stanovisko. Nie. Pred hlasovaním vyhlasujem dvojminútovú prestávku, po ktorej budeme hlasovať o všetkých prerokovaných bodoch. (Zaznievanie gongu.) Zároveň potom budeme mať krátku prestávku na rokovanie zdravotníckeho výboru, aby mohol sa vyjadriť k návrhu na skrátené legislatívne konanie a potom pristúpime k skrátenému legislatívnemu, hneď hlasovať, potom bude prvé čítanie, hneď hlasovať, potom bude prestávka na rokovanie výborov a následne druhé, tretie čítanie s hlasovaním. (Prestávka.) (Po prestávke.)
Bugár, Béla, podpredseda NR SR (2010-12-07):
Ďakujem pekne. Prerušujem rokovanie o tomto bode programu. Vážené panie poslankyne, páni poslanci, budeme pokračovať v rokovaní, ešte máme 30 minút, pán minister financií má ešte ďalšie body pripravené. Podľa dohody teraz budeme rokovať o vládnom návrhu zákona, ktorým sa mení a dopĺňa zákon č. 431/2002 Z. z. o účtovníctve v znení neskorších predpisov (tlač 93), a to v druhom čítaní. Spoločnú správu máte ako tlač 93a. Pán minister, nech sa páči.
Paška, Pavol, predseda NR SR (2013-05-15):
(Hlasovanie.) 145 prítomných, 81 za, 1 proti, 63 sa zdržalo. Schválili sme vládny návrh zákona o stavebných výrobkoch. Poprosím pána poslanca Petra, aby uviedol hlasovanie v treťom čítaní o návrhu uznesenia na vyslovenie súhlasu s Protokolom z roku 1992, ktorým sa mení Medzinárodný dohovor o občianskoprávnej zodpovednosti. Je to tlač 409. [Hlasovanie o návrhu na vyslovenie súhlasu Národnej rady Slovenskej republiky s Protokolom z roku 1992, ktorým sa mení a dopĺňa Medzinárodný dohovor o občianskoprávnej zodpovednosti za škody vzniknuté v dôsledku znečistenia ropnými látkami z roku 1969 (CLC PROT 1992) , tlač 409.]
Bugár, Béla, podpredseda NR SR (2016-12-01):
Nech sa páči, pán poslanec Viskupič, môžte položiť doplňujúcu otázku.
Kollár, Boris, predseda NR SR (2020-07-10):
S ďalším vystúpením pán poslanec Kotleba.
Klus, Martin, doterajší podpredseda NR SR (2020-03-20):
Vážené panie poslankyne, vážení páni poslanci, dovoľte mi, aby som vás informoval, že podľa § 12 zákona o rokovacom poriadku Národnej rady Slovenskej republiky boli utvorené poslanecké kluby. Písomné oznámenie o ich utvorení mi boli, mi boli predsedami poslaneckých klubov doručené spolu so zápisnicami. Na základe nich je zrejmé, že boli utvorené tieto poslanecké kluby: - Klub poslancov Národnej rady Slovenskej republiky za hnutie OBYČAJNÍ ĽUDIA a nezávislé osobnosti, NOVA, Kresťanská únia a ZMENA ZDOLA v počte 51 členov, predsedom klubu je poslanec Michal Šipoš, - Klub poslancov Národnej rady Slovenskej republiky za stranu SMER – sociálna demokracia v počte 38 členov, predsedom klubu je poslanec Robert Fico, - Klub poslancov Národnej rady Slovenskej republiky za hnutie SME RODINA v počte 17 členov, predsedom klubu je poslanec Peter Pčolinský, - Klub poslancov Národnej rady Slovenskej republiky za stranu Kotlebovci – Ľudová strana Naše Slovensko v počte 17 členov, predsedom klubu je poslanec Marian Kotleba, - Klub poslancov Národnej rady Slovenskej republiky za stranu Sloboda a Solidarita v počte 13 členov, predsedníčkou klubu je poslankyňa Anna Zemanová, - Klub poslancov Národnej rady Slovenskej republiky za stranu ZA ĽUDÍ v počte 12 členov, predsedníčkou klubu je poslankyňa Jana Žitňanská. Prosím, aby utvorenie poslaneckých klubov, ako som ich uviedol, vzala Národná rada na vedomie. Pristúpime k deviatemu bodu programu, a to k voľbe predsedu Národnej rady Slovenskej republiky . Návrh na voľbu je uverejnený ako tlač 6. Kandidátom na funkciu predsedu Národnej rady Slovenskej republiky je poslanec Boris Kollár. Otváram rozpravu o tomto bode programu. Hlási sa niekto z prítomných do rozpravy? Končím možnosť prihlásiť sa do rozpravy. Nech sa páči, pán poslanec Fico.
Žiga, Peter, podpredseda NR SR (2024-04-30):
Pán poslanec Dostál.
Marček, Peter, poslanec NR SR (2018-03-26):
Pardon, ale chcel som, aby ten zbabelec bol tu. Ospravedlňujem sa, som troška, slušne povedané ľudovo, vytočený, lebo taký človek jak Matovič, ja keď som prišiel do tohto parlamentu, ja som bol v šoku, prekvapený prvý mesiac, druhý, tretí, hovorím, toto nie je normálne, ako môže taký človek, jak je Matovič, vystúpiť tak, ako vystúpil. Tam pani poslankyni, myslím, Vaľová alebo kto to bol, povedal, že vy ste tak škaredá a odporná, že váš obraz by som si zavesil tam a tam a neviem čo. (Reakcia z pléna.) Prosím vás pekne, neskáčte mi do reči. Eštebákov, vôbec tuná by nemali ani sedieť, takí ľudia jak vy by tu nemali sedieť. (Potlesk.) Hanbite sa, že vôbec vy ste si tu sadli do tohto parlamentu! V siedmej strane! (Reakcia z pléna. Prerušenie vystúpenia predsedajúcim.)
Ďuriš Nicholsonová, Lucia, podpredsedníčka NR SR (2017-12-12):
Ďakujem pekne, pani poslankyňa, boli ste jedinou prihlásenou do ústnej rozpravy. Týmto sme vyčerpali rozpravu, vyhlasujem ju za skončenú. (Reakcie z pléna.) Aha, nebolo počuť, pardon. A, pani poslankyňa, poprosím vás, keby ste sa za rečnícky pult postavili, to bude jednoduchšie.
Bíreš, Jozef, minister pôdohospodárstva a rozvoja vidieka SR (2023-05-25):
Určite ja s vami súhlasím, ja sa to budem snažiť veľmi urýchliť, pretože je to pred skončením. Pokiaľ ten návrh bude, tak dotknutým subjektom to pošleme, resp. rôznym organizáciám, aby ste sa k tomu vyjadrili, aby sme ten proces čím skôr ukončili, takže z mojej strany ja vynaložím veškerú snahu, lebo určite aj tie tzv. malé subjekty v sektore, či sú to chovatelia, alebo potravinári, majú svoje dôležité miesto.
Šeliga, Juraj, podpredseda NR SR (2020-10-20):
Hlasujeme o tom, či tento návrh zákona prerokujeme v treťom čítaní, aby bolo každému jasné. Prosím, prezentujme sa a hlasujme. (Hlasovanie.) Prítomných 118, za 72 (potlesk), proti 37, zdržalo sa 8, nehlasoval 1 poslanec. Sme v treťom čítaní , kolegyne, kolegovia, otváram rozpravu v rámci tretieho čítania. Pýtam sa, či sa chce niekto prihlásiť do rozpravy. Nie. Pardon. Pani poslankyňa, jedine s legislatívnou technickou. Dobre, takže tým pádom nikto sa nechce prihlásiť do rozpravy. Vyhlasujem rozpravu za skončenú. Pán spravodajca, pristúpime k hlasovaniu o návrhu zákona ako o celku, prosím, uveďte odporúčanie gestorského výboru a hlasovanie.
Sulík, Richard, poslanec NR SR (2024-01-24):
Tak ja veľmi pekne ďakujem réžii, že mi bolo umožnené, som sa vyplašil a som stlačil ukončenie. No, využijem skutočnosť, že aktuálne v trestnej lavici sedí pán minister financií, pán Kamenický, a ukradnem mu trošku jeho pozornosti na takú jeden a pol minútky, pán minister. Tak a ďakujem pekne, minimálne že ste sa obrátili sem a možno počúvate. Chcem uviesť jeden príklad z reálneho života, podvodná vratka DPH do 35-tisíc eur. Čiže páchateľ podá daňové priznanie k DPH. Do daňového priznania zahrnie faktúru za fiktívny nákup tovaru, tým mu vznikne náv... nárok voči štátnemu rozpočtu na vrátenie tohto nadmerného odpočtu vo výške 30-tisíc eur. Toto urobí. Dnes je to daňový podvod podľa § 277, hrozí mu tam štyri až desať rokov. Sudca najmenej, čo vie uložiť trest, sú tie štyri roky a tie musia byť natvrdo, tam sa podmienka nedáva. Čiže štyri roky basy je dnes za daňový podvod na depeháčke 30-tisíc eur. Po novom sa nejedná o trestný čin, po novom tam nie je žiadne, žiadne, žiaden trest možný. Dá sa možno z neho škoda vymáhať, ale každopádne po novom sa nejedná o trestný čin. Čiže všetci podvodníci na depeháčke, takí tí malí baštrnákovia, baštrnákovia teraz pekne to budú robiť po 30-tisíc a nemusia ani vyčkať tú premlčaciu lehotu, tá je dnes dvadsať rokov, po novom nebude tri roky, po novom bude nula, lebo sa nejedná o trestný čin. Čiže on to pekne urobí, počká si, či to prešlo, okej, prešlo a ide hneď na ďalší. Takto si vlastne vie zdvoj... možnože stroj... (Prerušenie vystúpenia časomerom.)
J. Valocký, poslanec: (2006-12-12):
Ide o krátku novelu citovaného zákona. Navrhovaná úprava ukladá vláde Slovenskej republiky možnosť na návrh ministra zdravotníctva Slovenskej republiky odvolať predsedu Úradu pre dohľad nad zdravotnou starostlivosťou aj z iných dôvodov, ako je uvedené v § 22 ods. 10.  Návrh vychádza z rešpektovania reálnej praxe, a to možnosti vyskytnutia sa iných dôvodov, ktoré sa nedajú vopred predvídať. V súvislosti s tým chcem upriamiť pozornosť na § 26 ods. 10 tohto zákona, kde Národná rada Slovenskej republiky môže odvolať na návrh vlády člena dozornej rady z jeho funkcie aj z iných dôvodov, ako sú uvedené v odseku 9. Návrh zákona nebude mať dopad na zamestnanosť, nezakladá zvýšené nároky na verejné financie. Ďakujem.
P. Hrušovský, predseda NR SR: (2003-11-06):
(Hlasovanie.) Prítomných je 133 poslancov, za 77, proti 29, zdržalo sa 27. Návrh sme schválili. Na základe schváleného návrhu pristúpime k tretiemu čítaniu o vládnom návrhu zákona č. 330/1991 Zb. Otváram rozpravu. Páni poslanci, chce sa niekto prihlásiť do rozpravy k prerokúvanému vládnemu návrhu zákona? Nie. Vyhlasujem rozpravu za skončenú. Pristúpime k hlasovaniu o zákone ako o celku so schválenými pozmeňujúcimi a doplňujúcimi návrhmi s odporúčaním gestorského výboru, pán spoločný spravodajca... R. Hamerlik, poslanec: Schváliť.
Kollár, Boris, predseda NR SR (2021-06-23):
S ďalšou faktickou vystúpi pán poslanec Taraba. Nech sa páči, máte slovo.
Fico, Robert, predseda vlády SR (2014-02-13):
Dobre, ak dovolíte, začal by som prvou informáciou, ktorú považujem za veľmi dôležitú. A to je informácia, že som práve kvôli rokovaniu Národnej rady Slovenskej republiky požiadal českého premiéra, aby sme posunuli minimálne o hodinu jeho návštevu. Čiže začína návšteva nie 9.30, ale 10.30, pretože chcel som minimálne reagovať na vystúpenie navrhovateľa na tejto mimoriadnej schôdzi. Ale ak dovolíte, je to prvá návšteva novozvoleného premiéra Českej republiky a novozvolený premiér vždy prvýkrát ide na územie Slovenskej republiky a považujem za správne, že táto cesta dnes bude zrealizovaná, ako aj ďalšie body programu. Členovia vlády zostanú, členovia vlády... (Výkriky v sále. Prerušenie vystúpenia predsedajúcim.)
Danko, Andrej, predseda NR SR (2018-03-13):
Vážení páni poslanci, panie poslankyne, poprosím kľud v rokovacej sále. Nech sa páči pán Janckulík.
Glváč, Martin, podpredseda NR SR (2016-09-21):
Ďakujem. Chce sa vyjadriť k rozprave spravodajca? Nie je tomu tak. Prerušujem rokovanie o tomto bode programu. Pokračujeme prvým čítaním o návrhu poslancov Národnej rady Eugena Jurzycu, Petra Osuského a Jany Cigánikovej na vydanie zákona, ktorým sa dopĺňa zákon č. 343/2015 Z. z. o verejnom obstarávaní a o zmene a doplnení niektorých zákonov v znení zákona č. 438/2015 Z. z. Návrh zákona je pod tlačou 218. Návrh na jeho pridelenie na prerokovanie výborom je v rozhodnutí č. 222. Dávam slovo poslancovi Eugenovi Jurzycovi, aby návrh zákona uviedol. (Reakcie z pléna.) Prerušujem na tri minúty rokovanie. (Krátka prestávka.) Je to netradičné, že navrhovatelia teda nie sú prítomní. Je všeobecný súhlas, aby sme presunuli na koniec schôdze, pred... (reakcia z pléna). Dobre, takže presúvame pred odvolávanie, pred bod odvolávanie, vyslovenie nedôvery premiérovi. Ďalším bodom programu je prvé čítanie o návrhu poslancov Národnej rady Slovenskej republiky Miroslava Ivana, Jany Kiššovej a Eugena Jurzycu na vydanie zákona, ktorým sa zrušuje zákon č. 447/2015 Z. z. o miestnom poplatku za rozvoj a o zmene a doplnení niektorých zákonov . Návrh zákona má tlač 219. Návrh na jeho pridelenie na prerokovanie výborom je v rozhodnutí 223. Dávam slovo poslancovi Miroslavovi Ivanovi, aby návrh zákona uviedol. Nech sa páči.
Jarjabek, Dušan, poslanec NR SR (2014-07-09):
Ďakujem pekne za slovo, pani predsedajúca. Pani poslankyňa Tomanová, ďakujem pekne za tento doplňujúci návrh. Pre tých, ktorí tomu nerozumejú alebo nechcú rozumieť, je to normálne profesné protirečenie, ktoré vzniká za každej vlády a za každého parlamentu. Hovorím to pre tých, ktorí sú v tomto parlamente prvý raz. Ide o to, že nejaký názor vznikne na vláde, ten názor prejde nejakými protirečeniami profesnými, dostane sa návrh zákona do výborov a vo výboroch sa začína s týmto návrhom normálne pracovať. Všetko sa deje po konzultáciách s ministrom. Verte mi, že ani jedno jediné slovo nejde mimo príslušného ministerstva. Proste isté návrhy vzniknú na výbore medzi poslancami a tu je práve pôda na to, aby takto vzniknuté pozmeňujúce návrhy, samozrejme, po konzultácii s ministrom, resp. pán minister sa k tomu určite vyjadrí, či áno alebo nie, boli niekde pertraktované. Kde iné miesto podľa vás je, kde sa tieto názory majú stretnúť? Jedine v parlamente. A o tom zneužívaní parlamentu a parlamentného času. Nechcel by som o týchto veciach hovoriť preto, lebo vieme, kto tento parlament zneužíva na to, aby sa tuná iba vyrozprával. Toto sú všetko veci, ktoré vznikajú profesne, profesne sa o nich hovorí. Keď niečo proti nim máte, profesne protirečte. Pokiaľ tak nerobíte, zabíjate čas – aj vlastný, aj náš. Ďakujem za pozornosť.
Novotný, Viliam, poslanec NR SR (2014-05-27):
Ďakujem pekne. Hneď na úvod chcem povedať, že ja súhlasím s tým, aby starosta mal stredoškolské vzdelanie, aj keď sa to môjmu kolegovi z opozície pred chvíľou teda veľmi hlasno nepáčilo. Lebo naozaj si myslím, že tu nejde len o to, že komunita spomedzi seba si niekoho vyberie. Tu ide aj o to, že dnes majú starostovia stále viac a viac kompetencií v zmysle preneseného výkonu štátnej správy. A keď v štátnej správe od obyčajného referenta chceme vysokoškolské vzdelanie druhého stupňa, tak predsa samospráva, veľká obec, kde žije mnohokrát niekoľko tisíc obyvateľov, kde sa rozhoduje už o pomerne veľkých peniazoch a o mnohých prenesených kompetenciách, nemôže byť riadená niekým, ktorý nemá ani základné predpoklady na to, aby rozumel problematike, o ktorej má rozhodovať a ktorú má predkladať zastupiteľstvo. Druhá moja poznámka je, že, samozrejme, kolegovia z KDH boli takým motorom presadzovania tejto legislatívnej zmeny v minulosti. Rád by som ale pripomenul len tak pre poriadok a čistotu, už začínam byť pomaly pamätník, že prví, ktorí s touto témou prišli do Národnej rady, bola pani podpredsedníčka, v blahej pamäti, Belousovová, ktorá navrhovala stredoškolské, maturitu, dokonca pre starostov. A vtedy bolo konštatované, že je to protiústavné, takže táto diskusia o tom, či je, alebo to nie je v súlade s volebným právom, tu rezonovala aj v priebehu dnešného dňa. Musím povedať, že to, čo predložil pán poslanec Bublavý, je len dôkazom toho, že naša opozičná práca má zmysel. Keď bude geologický zákon, budem o tom znovu hovoriť. Jednoducho má zmysel veľmi trpezlivo na niečo poukazovať. Nakoniec to len niekto zo SMER-u od nás opíše v nejakej inej verzii a predloží. Takže nie je pravda, že opozícia je bezzubá a nevie nič presadiť. A len tak na záver, aby som nebol prehnaný optimista, dúfam, že okrem toho, že to pán poslanec predložil... (Prerušenie vystúpenia časomerom.)
Laššáková, Jana, podpredsedníčka NR SR (2014-07-09):
Ďakujem pekne, pán minister. Pani spravodajkyňa, chcete zaujať stanovisko? Nie. Prerušujem rokovanie o tomto bode programu. V rokovaní pokračujeme v prerušenej rozprave v prvom čítaní o návrhu poslancov Kaníka, Polláka a Novotného na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi (tlač 998). Prosím pána poslanca Ľudovíta Kaníka, aby zaujal miesto určené pre navrhovateľov a pána poslanca Júliusa Brocku, aby zaujal miesto určené pre spravodajcov. Do rozpravy je ešte ústne prihlásený poslanec Viliam Novotný, ktorému teraz odovzdávam slovo. Nech sa páči, pán poslanec. Páni predkladatelia, spravodajcovia, zaujmite svoje miesta. Nech sa páči, pán poslanec Novotný. (Pokračovanie rokovania o návrhu poslancov Národnej rady Slovenskej republiky Ľudovíta Kaníka, Petra Polláka a Viliama Novotného na vydanie zákona, ktorým sa mení a dopĺňa zákon č. 417/2013 Z. z. o pomoci v hmotnej núdzi a o zmene a doplnení niektorých zákonov , tlač 998.)
Blahová, Natália, poslankyňa NR SR (2018-03-23):
Ďakujem pekne. Ja by som chcela poďakovať rovnako kolegyni za to, že aj v našom mene oslovila našich kolegov, a teda ľudí v koaličných laviciach. Ešte stále je čas zatiahnuť ručnú brzdu. Neveríme tomu, že snaha o zmenu je zo strany vládnej koalície úprimná. Nemôže totiž bojovať proti korupcii, rozkrádaniu a klientelizmu, keď je súčasťou a tvorcom tohto marazmu. Vieme, že aj mnohí z poslancov vládnej koalície tomu neveria. Buďte, prosím, vo svojom hlasovaní slobodní. Ďakujem.
Laššáková, Jana, podpredsedníčka NR SR (2013-03-15):
Na vystúpenie pána poslanca s faktickými poznámkami páni poslanci Vašečka, Vaľová, Martvoň, Kadúc, Matovič. Končím možnosť prihlásiť sa s faktickými poznámkami. Pán poslanec Vašečka.